《沙洋堡裨将边公》
元代·刘麟瑞

兵威破竹列城惊，谁信偏裨不肯迎。两箭离弦声霹雳，二雄交肯气峥嵘。

可怜侯服微臣在，忍见人间大厦倾。万木凋零风雪里，尚馀铁树一花明。

作者简介：元南丰（今江西南丰）人，号如村。刘埙次子。英宗至治间，以追思宋末仗义死节之士，搜讨遗事，赋五十律，成《昭忠逸咏》四卷。后其乡人赵景良采入所编《忠义集》中。